fi id tr fi fi fi fi af fi fi fi fi fi fi fi fi fi fi fi fi fi fi fi zh fi fi fr fi fi fr fi de fi fi oc fi oc fi fi fi oc fi fr fi fi fi fi oc fi fi fi fi fi fi fi fi fi fi oc fi fi fi fi fi fi en
Herra on minun valoni ja apu­ni, | ketä minä pelkäisin?
Anna minulle valonkirkas vaate, | si­nä, joka pukeudut valkeuteen niin kuin vaatteeseen, | oi ylen armollinen Kristus, mei­dän Jumalamme.
Te kaikki, jotka olette Kristukseen kastettuja, | olette pukeneet Kristuksen yllenne. | Halleluja. (Kolmesti)
Kunnia olkoon sinulle, meidän Juma­lamme, | kunnia sinulle.
Sinä panit heidän päähänsä kultaiset kruunut. | He anoivat elämää sinulta, niin sinä annoit sen heille.
Riemuitse, Jesaja, | sillä Neitsyt tu­li raskaaksi | ja synnytti Pojan, Im­ma­nuelin, | Jumalihmisen. Hänen nimensä on Koitto. | Kunnioittaen häntä | me Neitsyttä autuaaksi ylistämme.
Te, pyhät marttyyrit, | jotka olette jalosti kilvoitelleet ja olette kruunatut, | rukoilkaa edestämme Herraa, | että hän meidän sielujamme armahtaisi.
Kunnia olkoon sinulle, Kristus Jumala! | Sinusta apostolit kerskaavat | ja marttyyrit riemuitsevat, | jotka ovat yksiolennollisesta Kolminaisuudesta saarnanneet.
Monia vuosia, | armorikkaita vuosia, | monia armorikkaita vuosia. (Kol­­­mes­ti)
Oi ainoa Luoja, joka viisautesi sy­vyydellä kaikki ihmisrakkauden mu­kaan toimitat | ja annat kaikille sen, mitä he tarvitsevat. | Sinä, oi Herra, saata lepoon palve­lijaisi sielut, | sillä sinuun he ovat toivonsa pan­neet | – meidän luojaamme, tekijäämme ja Ju­ma­laamme.
Kunnia olkoon Isälle ja Pojalle ja Pyhäl­le Hengelle nyt, aina ja iankaikkisesti. Aamen. | Sinä olet meille muuri ja suojasatama | ynnä otollinen esirukoilija Juma­lan edessä, jonka synnyttänyt olet, | oi puhdas Neit­syt, Jumalansynnyttäjä, uskovien pelas­tus.
Kiitetty olet sinä, Herra, | opeta minulle käskysi. | Pyhien joukko löysi elämän lähteen ja paratiisin oven – | jospa mi­näkin löytäisin katumuksen kautta sen tien. | Minä olen kadonnut lammas. | Kutsu minut jälleen tykösi ja pelasta minut.
Kiitetty olet sinä, Herra, | opeta minulle käskysi. | Oi pyhät marttyyrit, | jotka olette Jumalan Karitsasta saarnanneet | ja niin kuin lampaat olette itsekin teurastetut | ja muut­taneet vanhenemattomaan, ikuiseen elä­mään,| hartaasti rukoilkaa, | että hän armos­sansa meidät syntiveloistamme päästäisi.
Kiitetty olet sinä, Herra, | opeta minulle käs­kysi. | Te, jotka olette vaeltaneet ah­das­ta vaivan tietä | ja ristin ottaneet elämän­kuor­maksenne ja minua uskolla seuranneet, | tul­kaa, nauttikaa siitä voittopalkinnosta, jonka minä olen teille valmistanut, | ja ottakaa vas­taan taivaalliset voittoseppeleet.
Kiitetty olet sinä, Herra, | opeta minulle käskysi. | Minä olen sanomattoman kunniasi kuva, |
vaikka kannankin synnintekojeni haa­voja. | Ole, oi Herra, laupias luoduillesi| ja puhdista minut armollasi. | Anna minulle toi­vot­tu isänmaa | ja tee minut taas paratiisin asuk­kaak­si.
Kiitetty olet sinä, Herra, | opeta minulle käskysi. | Sinä, joka muinoin olet minut olemat­tomuudesta luonut | ja jumalallisen kuvasi kunniaan saattanut | ja käskyn rikkomisesta palauttanut maahan, | josta minä otettu olin,| jälleen korota minut muotosi mukaan| enti­seen kauneuteen.
Kiitetty olet sinä, Herra, | opeta minulle käs­kysi. | Anna, oi Jumala, lepo palvelijoillesi | ja saata heidät paratiisiin, | jossa pyhien jou­kot ja vanhurskaat | loistavat niin kuin täh­det. | Saata, oi Herra, lepoon nukkuneet pal­ve­lijasi | ottamatta lukuun mitään heidän syn­neistänsä.
Kunnia olkoon Isälle ja Pojalle ja Pyhälle Hengelle. | Veisatkaamme hurskaasti ylistystä | yhden Jumalan kolminaiselle Valkeudelle ja huutakaamme: | ”Pyhä olet sinä, iankaikkinen Isä, | ynnä kanssasi yhtä aluton Poika | ja ju­ma­lallinen Henki.” | Valista meidät, jotka us­kol­­la sinua palvelemme, | ja ikuisesta tulesta meidät tempaa pois.
Nyt, aina ja iankaikkisesti. Aamen. | Iloitse, oi kunnioitettava, | joka olet synnyttänyt lihaan tulleen Jumalan kaikille pelastukseksi. | Sinun kauttasi on ihmissuku saavuttanut autuuden. | Salli meidänkin si­nun kauttasi saavuttaa paratiisi, | oi puhdas, siu­nat­tu Jumalansynnyttäjä.
Halleluja, halleluja, halleluja. | Kunnia olkoon sinulle, Jumala. (Kolmesti)
Saata, oi Vapahtaja, sinun palvelijasi lepoon vanhurskasten joukkoon| ja ota heidät asumaan sinun majoihisi, | niin kuin siitä on kirjoitettu. | Hyvyytesi tähden älä ota lukuun heidän erehdyksiänsä, | joihin he ovat vapaasta tahdostaan tai tahtomattaan, | tietäen tai tietämättään joutuneet, | oi ihmisiä rakastava.
Kunnia olkoon Isälle ja Pojalle ja Pyhäl­le Hengelle nyt, aina ja iankaikkisesti. Aamen. | Oi Kristus Jumala, | jo­ka koitit maailmalle Neitseestä | ja teit mei­dät hänen kauttansa valkeu-
den lapsiksi, | armahda meitä.